Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 224/12/2201	Dunajská Streda, 22.1.2013
EEČ : 2-16-11-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dun.Streda pod spisovou značkou XXXXX
dňa 6. marca 2012 v čase o 6.50 hod. obvinený vodič XXXXX viedol osobné motorové vozidlo zn. Ford Escort, červenej farby, evidenčného čísla XXXXX po miestnej komunikácii v obci Štvrtok na Ostrove po ulici Funduš, kedy na trojramennej križovatke ulíc Funduš a Jarčeky pri odbočovaní vľavo nedal prednosť v jazde oproti idúcej cyklistke XXXXX, ktorá viedla  bicykel po vyznačenej hlavnej ceste, pričom došlo ku zrážke, následkom čoho cyklistka padla na cestu. Cyklistka XXXXX utrpela podľa predbežnej lekárskej správy XXXXX z chirurgickej ambulancie Dunajská Streda zranenie kompresívnu zlomeninu tela  L3 stavca s predbežnou dobou liečenia do 6 týždňov, následne vypracovaným znaleckým posudkom č. 20/2012 XXXXX znalca z odboru zdravotníctvo, odvetvie chirurgia a traumatológia, ktorý stanovil dobu liečenia od 6.3.2012 do 6 mesiacov. Alkohol u vodiča XXXXX nebol zistený, cyklistke bola odobratá krv na zistenie požitia alkoholických nápojov s negatívnym výsledkom na základe výsledku toxikologicko-chemickej analýzy pod č. Ž-467/12, vypracované Súdnoznaleckým pracoviskom Bratislava.

Odôvodnenie: 
              Uznesením povereného príslušníka PZ  Dunajská Streda ČVS: XXXXX zo dňa 25.6.2012 bolo obvinenému vznesené obvinenie pre prečin ublíženia na zdraví podľa § 157 ods. 1 Tr. zákona na tom skutkovom základe, ako je to uvedené vo výrokovej časti tohto uznesenia.

              Preskúmaním príslušného spisového materiálu som zistil, že v predmetnej veci sa koná o prečine, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t. j. 5 rokov.
              Obvinený a poškodená uzavreli dňa 4.12.2012 na Okresnom súde v Dunajskej Strede pred mediačnou úradníčkou dohodu o zmieri, v rámci ktorej poškodená strana vyhlásila, že jej nároky na náhradu škody v predmetnej veci sú plne uspokojené. Obvinený zároveň zložil na účet Krajskej prokuratúry V Trnave sumu celkom 200,- Eur na všeobecne prospešné účely, pričom za adresáta 50% tejto sumy označili subjekt : OZ Spoločnosť stvrtočanov XXXXX so sídlom Štvrtok na Ostrove č. 448.

             Obvinený  slobodne a vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú prečinom, keď zaplatil v hotovosti poškodenej sumu 200,- € a ďalšie nároky sú uspokojené prostredníctvom poisťovne Kooperatíva, a.s.

             Dňa 4.12.2012 obvinený zložil na účet Krajskej prokuratúry  v Trnave peňažnú sumu na všeobecne prospešné účely vo výške 200,- Eur, z ktorej sumy bolo 50 % podľa dohody o zmieri určených pre OZ Spoločnosť stvrtočanov XXXXX so sídlom XXXXX ktorá túto sumu prijala a 50 % štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

Poučenie: 
: Proti  tomuto  uzneseniu  je  prípustná  sťažnosť  v  lehote  do  
                                     troch  dní  odo  dňa  jej  doručenia.  Sťažnosť   má   odkladný 
                                     účinok. 

JUDr. Marián Zvoda
prokurátor